ĦIDMET IL-BIDWI IT-TIENI PARTI IKOMPLI MAL-ĦARĠA TA' OTTUBRU IL-BEXXIEXA — Barmil tond taż-żingu u bil-maqbad. Tesa' madwar erba' sa ħames galluni ta' ilma. B'għonq dejjaq. Ġo l-għonq jidħol bħal passatur biex l-ilma joħroġ qatriet imtajra. Il-bidwi kien juża l-bexxiexa biex ibixx il-qiegħa, biex il-ħamrija ma tinqasamx; għal gziez tal-basal biex wara jsensluh, għal ħmiemel tal-pastard, tadam, basal eċċ. IL-BRAMEL — Żewġ bramel tal-ħadid biex itellgħu l- ilma mill-bir. Dawn ikunu marbutin b'ħabel. il-ħabel jidħol ġot-taljola li din tidħol fil-ganċ tal-gabja. Il-brarnel ikunu telgħin u neżlin u jferrgħu l-ilma fil-menża. ID-DUGĦ — Huma l-mezez jew il-ġonot għat-tadam u frott. IL-FIES — Għandu forma ta' qamar. Naħa waħda bil- ponta u naħ'oħra bix-xifer. Għandu marloċċ qasir. Kien jintuża ma' xi selħa (ħajt tas-sejjieħ imwaqqa') li tkun waqgħet bil-maltemp tax-xitwa. Xi ġebelikun imwaħħal ġot-tajn, allura kien jilleva bil-fies il-ġebla. IL-FIESA — Biċċa ħadida ftit twila, dejqa u bix-xifer. Għandha l-bejta fejn jidħol il-marloċċ. Dan il-marloċċ mhux ġej għat-tond, imma ċatt u twil. Il-bidwa kien juża l-fiesa biex jaqla' z-zkuk tal-pastard, ġieli wkoll ma' xi selħa. IL-FURKETTA — B'żewġt iswaba'. Għandha l-marloċċ tond u tawwali. Għadha tintuża għall-qligħ tal-patata tax-xitwa. IL-FURKETTUN — Bi tliet'iswaba' u bil-ponot. Marloċċ tond u tawwali. Kien jintuża biex biħ ikunu jistgħu jaqtgħu d-demel. Fix-xitwa ġieli kienu jaqilgħu l-patata bih minħabba t-tajn. IL-ĠELEM — Dan huwa bhal imqass, u l-bidwi kien jużah biex bih iġiżż in-ngħaġ, u bis-suf kien jagħmel il- lożor. IL-ĠONTA — Tkun ftit iżgħar minn mezza. IL-GABJA —Ħija magħmula minn tliet serratizzi, m'hux twal ħafna. Fit-tarf għandha l-vit bit-toqba fejn tidħol iċ- ċavetta. Is-serratizzi jkunu ftit laxki, biex ikunu jistgħu jinfetħu u. jingħalqu. Għandha l-ganċ fejn tidħol it- taljola. ĠĠt-taljola jidħol il-ħabelu wara jorbot il-bramel, u wara l-bidwi jtella' l-ilma mill-bir u jferrgħu għal ġol menża jew ħawt tal-ġebel. Il-ħabel kien ikun adattat għal dan ix-xogħol biss. IL-ĦBULA — Hemm diversi ħbula. il-ħabel tat-tagħbija, tal-karettun, tal-munzell tas-silla (li dari kont tara ħafna mniezel tas-silla) eċċ. il-ħabel huwa magħmul minn għadd kbir ta' ħjut irqaq. IL-HATAR — Dan huwa magħmul minn biċċa zokk tal- lewż. F'tarf minnhom għandu marbuta biċċa lenza mibruma għal tnejn, u fit-tarf l-ieħor ikollu l-għatla. L- għatla qiegħda hemm biex biha jkun jista' jħammel il- moħriet mit-tajn. Il-ħatar meta ma kienx jintuża f'idejn il- Ħatrat jew is-sewwieq tal-karettun, il-bidwi kien jorbtu mal-moħriet biex ma jintilifx. L-GĦARBIEL TAL-KARFA — ikun tond u tal-ġild u għandu t-toqob. Kien jintuża fuq il-qiegħa wara li jindi- res il-qamħ. Il-karta żżomm mill-ewwel u l-qamħ jgħaddi. Dan l-għarbiel jgħidulu wkoll taż-żwiemel. L-GĦARBIEL TAT-TRAB — It-trab jgħaddi u tibqa' l- qamħa ġewwa għax din akbar mit-toqob ta' l-għarbiel. L-GĦARBIEL TAŻ-ŻRAR JEW TAN-NAQAL — Bit- toqob żgħar għax it-trab iżgħar mill-karfa. L-GĦUDA TA' L-ISPALLA JEW IL-MENŻA — Din hija magħmula minn marboċċ tond u tawwali, u fit-truf marbut biċċa ħabel u bil-ganċijiet biex jidħlu ġol-laned u l-bramel għall-ġarr ta' l-ilma. L-GĦUDIET GĦALL-ĠARR TAL-QATET FUQ IL- KARETTUN — Dawn huma żewġ għudiet jidħlu weqfin fuq il-fus tar-roti tal-karettun. Waħda fuq kull naħa. Dawn kienu jkunu biex iżommu l-qatet milli jaqgħu minn fuq il-karettun. Meta l-bidwi kien ikollu t-tagħbija tal- qatet, l-ewwel kien jibda jibni minn bejn l-għudiet, wara l-għudiet kien jorbottliet qattiet weqfin li kienu jgħidulhom l-għarajjes. Meta kien jorbot dawn it-tliet qattiet kien jibda jqiegħed 'l quddiem lejn is-salib, u meta jiġi viċin ,: tgħudiet, jerġa' jibda minn wara biex b'żewġ qattiet fuq xulxin, joħroġ s-salib bil-lest. Wara kien jitlob lil dak li jkun qed inewwillu biex iwaddablu l-ħabel tal-medda li jkun marbut mal-fus tal-karettun u mal-fus jerġa' jorbot. L-IMQASS TAŻ-ŻABRA — Għaż-żbir u t-tilqim tas- siġar. L-IMSELLA — Qisha labra ftit kbira u twila, bil-għajn, biex biha jkunu jistgħu jħitu l-ixkejjer. L-IRBAT — Dan ikun xgħir bi żbul niexef. Il-bidwi kien jaqla' mill-għalqa fejn għandu x-xgħir miżrugħ, dak ix- xgħir li jkun dritt u twil, biex ikun jista' jgħaqqad għall- irbat tas-silla, qamħ, xgħir, żożfa eċċ. IL-KAPPESTRU — Huwa magħmul minn ħabel tal- qanneb. Kellu l-flat, li jkunu żewġ biċċiet ħadid, biex jidderieġu l-bhima. Il-kappestru jidħol f'ras il-bhima. IL-KARETTUN — Hemm diversi forom ta' karettuni. Il- karettun tal-bidwi kien jissejjaħ 'tal-ħoloq' jew 'tax- .7 xogħol. Dak iż-żmien il-karettun kien mezz ta' trasport. IL-KAWWARA JEW IL-MAĦANQA — Din hija magħmula mill-ġild. Din kienu jxidduha ma' għonq il- bhima. Kien ikun fiha t-taranti bil-ganċijiet biex jidħlu fil- ħoloq. IL-KENUR — Kien magħmul minn ġebla waħda, li tkun tiflaħ għan-nar. Ġielikienettkun marbuta magħha biċċa aljetta fuq u oħra istel bħala żewġ ċrieki. IL-KREXXUN — Huwa magħmul minn żewġ sinniet. Kien jintuża biex jitqaxxar ir-raba' u jitnaddaf miż-żrar. Użat ukoll għall-qlugħ tal-patata tax-xitwa. IL-LENZA — Ħabel ftit irqiq u twil ħafna. Din kienet tintuża għat-tħaffir tal-ħofor tat-tadam, pastard, ka- boċċi eċċ. biex waqt li tkun stirata u dritta jħaffer magħha. IL-LEXXUNA — Ta' id waħda. Din kienet tintuża għan- naqa' tal-kemmun. IL-LEXXUNA — Ftit kbira. Din tintuża għan-naqa' tal- basal, u għall-irdum tal-ħofor. IL-LUĦ — Qisu pala. Dan kien jintuża biex ilewħu bihfuq il-qiegħa. TRIQ DUN MANWEL ZAMMIT SIĠĠIEWI (Wara l-bandli) Tel. INSTALLAZZJONI TA' STEREOS U ALARMS F'KAROZZI TISWIJIET TAL-OĠĠETTI KOLLHA MSEMMIJA EA POLO 0 DE MUŻIKA U CASSETTES B'DISKI GĦALL-GOSTI TA' KULHADD AĠENTI TAR-ROVAL INSURANCE